તેજ રીતે બીજો દિલધડક ફાઇનલ મુકાબોલ સુરતની મેયર ઇલેવન તેમજ જામનગરની મેયર ઇલેવન વચ્ચે રમાયો હતો જેમાં સુરતની મેયર ઇલેવને પ્રથમ દાવ લઇ 126 રન બનાવ્યા હતા. જેના જવાબમાં જામનગર ઇલેવને 9 ઓવરના અંતે માત્ર 64 રન બનાવી મહત્વની પાંચ વિકેટો ગુમાવી દીધી હતી. ત્યાર પછી કોર્પોરેટર આનંદ રાઠોડ અને મારભણ ભાટુએ સાતત્યપૂર્ણ રમત રમીને સ્કોર બોર્ડને આગળ ધપાવ્યું હતું. ત્યાર પછી કોર્પોરેટર આનંદ રાઠોડ અને મારમણ ભાટુએ સાતત્યપૂર્ણ રમત રમીને સ્કોર બોર્ટને આગળ ધપાવ્યું હતું. મેચની અંતીમ બે ઓવરો બાકી હતી ત્યારે મેરામણ ભાટુ પણ આઉટ થયા હતા. અને જીત માટે 18 બોલમાં 25 રનનો લક્ષ્યાંક હતો. ભારે ચડાવ ઉતાર અને રસાકસી પછી અંતીમ છ બોલમાં 12 રનની જરૂરીયાત હતી ત્યારે આનંદ રાઠોડે ફાકડી ફટકાબાજી કરી મેચમાં રોમાંચ લાવી દીધો હતો અને અતીમ બોલમાં ત્રણ રનની જરૂરીયાત હતી આ સમયે અંતીમ બોલમાં 4 ફટકારી ઝળહળતો વિજય મેળવી લીધો હતો. ઇન્ટર કોર્પોરેશન દ્વારા છેલ્લા ત્રણ વર્ષથી તમામ મહાનગરો વચ્ચે ક્રિકેટ ટુર્નામેન્ટ યોજાઇ છે જેમાં જામનગરની ટીમે સતત ત્રીજા વર્ષે પણ ઝળહળતો વિજય બની હેટ્રીક નોંધાવી છે. (તસવીર:સુનીલ ચુડાસમા)